Sećanje na Putnike slobode
Pre pedeset godina, 13 crnačkih i belačkih aktivista za gradjanska prava započeli su vožnju autobusom kroz države američkog juga
Nekadašnji „putnici slobode“ izlaze iz autobusa u Vašingtonu kako bi prisustvovali proslavi u njihovu čast. Oni su se našli medju više od 400 ljudi koji su se 1961. godine pridružili „putnicima slobode“ na američkom jugu. Džoun Malholand priseća se belih segregacionista koji su govorili: Ona je bila studentkinja koledža kad je, tokom pomenute vožnje, uhapšena zbog kršenja propisa o rasnoj segregaciji. Drugi „putniuk slobode“ je Džon Luis, sada američki kongremen. On i njegov saputnik, belac, bili su napadnuti dok su ulazili u čekaonicu rezervisanu samo za belce na autobuskoj stanici u Južnoj Karolini. Često je prvo bio napadnut neki belac iz autobusa. Džim Zverg je završio u bolnici. U nekim autobusima vozili su se i pripadnici policije i vojske. Medjutim, oni često nisu činili ništa kad su oni koji su izlazili iz autobusa bili napadnuti. Jedan od autobusa „putnika slobode“ zapaljen je u Alabami kad je Molotovljev koktel ubačen kroz prozor. Henk Tomas seća se užasnog straha. I, zbilja dok su bežali iz autobusa, surovo su pretučeni, ali niko nije umro. Dajen Neš, lider borbe za gradjanska prava studenata kaže da, uprkos apelima vladinih funkcionera da se „putovanja slobode“ obustave, pokret nije odustajao. Tako su se putovanja nastavila i još više aktivista je pritvoreno zbog kršenje zakona o segregaciji, posebno u Misisipiju. Neki su bili stavljeni u male ćelije i nisu mogli da vežbaju. Bernard Lafajet mladji, kaže da su zatvorenicima, kad su odbili da prestanu da pevaju pesme slobode, oduzeti dušeci, posteljina i četkice za zube. Lider borbe za gradjanska prava Si Ti Vivian vozio se tim autobusom i kaže da su „putnici slobode“ doneli nadu crncima u ruralnim oblastima juga, koji su kasnije formirali kičmu pokreta za gradjanska prava. Nastojanja „putnika slobode“ isplatila su se. Krajem 1961. američka vlada zabranila je segregaciju na autobuskim i železničkim stanicama kao i u autobusima i vozovima koji prelaze granice saveznih država.